Transformers: Prime

A ***Transformers: Prime*** 2010-től 2013-ig vetített amerikai televíziós 3D-s számítógépes animációs akciósorozat, amelyet Roberto Orci, Alex Kurtzman, Duane Capizzi és Jeff Kline. Az amerikai Hasbro cégek működése során létrejött, 2010-től 2013-ig tartó Transformers széria, amelyet Amerikában 2010. november 29. és 2013. július 26. között a The Hub adott le. Magyarországon 2012. január 9. és 2013. szeptember 18. között a Cartoon Network vetítette. 2012. szeptember 10-én az RTL Klub is műsorára tűzte az első évadját, a második évad 2014. december 9-én mutatott be.

2013-ban készítettek egy tévéfilmet *Transformers Prime Beast Hunters: Predacons Rising* címen, amelynek premierje 2013. október 4-én volt. A filmet magyarul még nem mutatták be. A sorozatnak várhatóan 2015-ben vetítik le a *Transformers: Robots in Disguise* című folytatását, amely a tervek szerint humorosabb hangvitelű lesz és másmilyen animációs eljárással készül.

## Cselekmény

A sorozat sokkal inkább újraírása, semmint folytatása a G1 univerzumnak. A Bárkának nyoma sincs, az autobotok - Optimus, Bulkhead (Válaszfal), Cliffjumper (Sziklaugró), Arcee (Arszi), Ratchet (Racsni), Bumblebee (Űrdongó) egy leárnyékolt bázison élnek (Cliffjumper valójában meghal az első epizódban), az amerikai kormányerőkkel laza együttműködésben, emberi koordinátoruk Fowler különleges ügynök. Az autobotok közül csak Bulkhead barátja, a temperamentumos Wheeljack (Kerék) lóg ki a sorból, aki később érkezett a Földre, képtelen helyhez kötötten élni és nem akarja Optimus rejtőzködő taktikáját követni. Bumblebee-nek meghagyták azt a tulajdonságát (a mozifilmekben is így szerepel), miszerint nem képes tagolt beszédre, mert megsérült a hangprocesszora egy csatában (az itteni történet szerint maga Megatron tépte ki a hangképző szervét, miután megkínozta).

Az álcák, akik jóval többen vannak, egy működőképes, szintén álcázott űrhajón lebegnek az atmoszférában (Nemesis). Az autobotok a háttérből figyelik az eseményeket és ha szükséges, egy föld-híd (ground-bridge) nevű technológiával (dimenziókapu, amely rövid életű féregjáratot nyit a Föld két pontja között) közlekedve lecsapnak. Az autobotokat Optimus, az álcákat Megatron vezeti, akárcsak a G1 univerzumban. Starscream (Üstökös) és Soundwave (Fülelő) is hasonló szerepet töltenek be, mint a G1-ben: Starscream az állandóan lázadó másodhegedűs Megatron mellett, Soundwave pedig Megatron valódi, hűséges jobbkeze és „spiclije”, aki a háttérben tevékenykedik (a tévéfilmsorozatban csak egyszer szólal meg). Látható még Laserbeak (Lézercsőr), a drón, aki Soundwave mellvértjévé alakul.

Újdonság a „reguláris álcasereg” jelenléte (a filmhez kiadott játéksorozatokban nevük: vehikonok), ezek meg nem nevezett és egyforma kinézetű harcosok és dolgozók, akik az ágyútöltelék szerepét töltik be (autó és repülőgép alakjuk is van). A sorozatban viszonylag kevés álca-egyéniség van, az eddig említetteken kívül, akik önálló külsővel és névvel rendszeresen szerepet kapnak: Airachnid (Nyolclábú), a dezertőr póknő, aki egyszerre lehet helikopter, pók és robot is, Breakdown, az álcák verőlegénye, Knockout (Kiütő), az orvosuk és Breakdown barátja, valamint Dreadwing (Félszárny), aki Megatron alparancsnoka lesz Starscream helyett (egyben Skyquake testvére). Szerepel, de hamar kiesik (meghal) Skyquake (Égrengés) és egy Makeshift (Pótkerék) nevű álca is (Wheeljack-et helyettesítette, hogy kémkedjen az autobotok bázisán). Egy visszaemlékezés erejéig tanúi lehetünk Arcee volt társának, Tailgate-nek (Csapóhídnak) a halálának. A második évadban feltűnik egy herkulesbogárrá alakuló álcarovar (Insecticon), Hardshell (Szilánk), akinek - hasonlóan a G1 animációs sorozathoz - egy klónokból álló hadserege van. A második évadban új, állandó tagként csatlakozik Optimus csapatához a vehemens természetű volt Elit Gárdás autobot, Smokescreen (Füstfelhő), és egy teljes epizódban látható az Álcák szadista tudósa, Shockwave (Sokkoló) is.

Shockwave (Sokkoló) a harmadik évadban csatlakozik az álcákhoz, mivel Knockout elhozza a Földre a Cybetronon ragadt tudóst. Shockwave ezután megalkotja az autobot vadász sárkányt, a Predacont. Szintén a harmadik évadban érkezik az autobotok közé Ultra Magnus, aki egy szigorú parancsnok, megköveteli a katonai rendet és elvárja, hogy parancsnoknak szólítsák.

Említés szintjén szerepelnek Bulkhead és Wheeljack volt Wrecker (Roncsoló) társai: Impactor, Rotorstorm (Rotorvihar), Roadbuster (Útszaggató), Pyro (Píró), Seaspray (Tajték) és az álca Constructicon-ok (Szerkesztettek).

A Tizenhármak (az első tizenhárom alakváltó) néhány tagjáról is hallani a sorozatban. Név szerint:

* Megatronus Prime, akiből később a The Fallen (A Bukott) lett,
* Solus Prime, az egyetlen nőbot a Primeok közt, aki egyben fegyverkovács is,
* Alfa Trion, ő javasolta Halogen Primenak és a Nagy Tanácsnak, hogy Orion Pax (a későbbi Optimus) is legyen Prime,
* Halogen Prime

További fontos eltérés a G1 univerzumhoz képest Unicron, a sötét isten, aki valójában a Föld élő magja (míg a G1 sorozatban egy aszteroida belsejében él); magát a Földet is ő alkotta meg otthonaként, bár a Prímusszal való harca eredményeképp általában inaktív. A sorozatban felébred, de az alakváltók szövetkeznek ellene és visszakényszerítik inaktív állapotába.

Szerepel még a sorozatban egy rendkívül veszélyes kibertroni kártevő robot-faj: a scraplet, akik arról hírhedtek, hogy pillanatok alatt képesek felfalni egy alakváltót. Ami azt jelenti, hogy veszélyesek autobotokra és álcákra egyaránt. Ők a régi első generációs képregény „csavarjainak” Prime univerzumbeli megfelelői, bár a külsejük inkább emlékeztet a robotfalókéra.

A sorozat főszereplője még három ember-gyerek, Jack, Miko és Rafael, akik belekeveredtek a háborúba és meglátták a robotokat. Minthogy a kormány szigorú titokként kezeli még az alakváltók létezését is, de az álcák sem kímélnék őket, ezért Optimus javaslatára életük nagy részét az autobotbázis védelmében töltik. A körülmények folytán sokszor kerülnek éles akciókba is, amit kezdetben sem Optimus, sem Fowler ügynök nem néz jó szemmel, azonban az idő múltával megszokottá válik. Mindegyik gyerek kap egy robot-testőrt, akivel legszívesebben vannak együtt: Jack-é Arcee, Miko-é Bulkhead, Rafael-é pedig Bumblebee lesz.

Feltűnik egy emberi terroristaszervezet, a világuralomra törő M.E.C.H. is, akik csúcstechnikára vadásznak, ezért élénken érdeklődnek az alakváltók iránt. Vezérük Silas, egykori zsoldos.

## Szereplők

Sablon:Bővebben
Sablon:Bővebben

## Magyar változat

A szinkront a Cartoon Network megbízásából az SDI Media Hungary készítette.

* **Magyar szöveg**: Borsiczky Péter
* **Főcímfelolvasó**: Bozai József
* **Hangmérnök**: Bederna László
* **Vágó**: Kránitz Bence
* **Gyártásvezető**: Németh Piroska
* **Szinkronrendező**: Orosz Ildikó, Faragó József
* **Produkciós vezető**: Németh Napsugár
* **További magyar hangok**: Harcsik Róbert, Potocsny Andor, Sörös Miklós

## Fordítás

* Ez a szócikk részben vagy egészben **Parancsfájl-hiba: nincs „Nyelvtani modul” modul.** *Transformers: Prime* című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.

## Megjegyzések

1. ↑ Csak az epizód nyitányában, az alábbi két mondat erejéig: *"Köszönöm Fowler ügynök. Kitűnő járműalaknak tűnik."*

## Jegyzetek

1. ↑ Indul a Transformers: Prime
2. ↑ Formas, Tim (2013-08-30). Predacons Rising Movie to Air on Hub Network on October 4th. *TFW2005.com*. Retrieved on október 4, 2013.
3. ↑ Sablon:Cite news
4. ↑ New Transformers Cartoon Revealed - First Look at Bumblebee (angolul)
5. ↑ TRANSFORMERS Returns to TV with All-New Series in 2015 (angolul)
6. ↑ *Hasbro to Launch ‘Transformers: Robots in Disguise’ Show in Spring 2015 (EXCLUSIVE)*, variety.com (angolul)
7. ↑ 7,0 7,1 Sablon:Cite news
8. ↑ 8,0 8,1 8,2 8,3 8,4 Sablon:Cite news
9. ↑ 9,0 9,1 9,2 9,3 9,4 Sablon:Cite news

## További információk

Sablon:Wikidézetek
Sablon:Filmlinkek

* Sablon:Filmkatalógus.hu
* Sablon:Wikia

 Film
 Videojátékok